Νέοι Σολίστ στο Αετοπούλειο
2026-05-23 19:30 - 21:30 (Europe/Athens) | Αετοπούλειο Πολιτιστικό Κέντρο – Δημοτική Βιβλιοθήκη Χαλανδρίου, Φιλικής Εταιρίας 11, Χαλάνδρι, Αττική, 15232, Greece
Νέοι Σολίστ στο Αετοπούλειο
Εννέα μουσικά Σάββατα γεμάτα δημιουργικότητα και έμπνευση, σε μια γιορτή της νέας γενιάς μουσικών θα έχει την ευκαιρία να απολαύσει το κοινό στο Αετοπούλειο Πολιτιστικό Κέντρο, από τον Μάρτιο έως και τον Ιούνιο. Ο Δήμος Χαλανδρίου, μέσω της Διεύθυνσης Πολιτισμού και με τη συμμετοχή της Συμφωνικής Ορχήστρας Νέων και της Φιλαρμονικής Ορχήστρας Δήμου Χαλανδρίου, συνεχίζει για τρίτη χρονιά τον κύκλο συναυλιών «Νέοι Σολίστ στο Αετοπούλειο». Τη φετινή Άνοιξη, το Αετοπούλειο Πολιτιστικό Κέντρο μετατρέπεται σε σημείο συνάντησης της μουσικής νεότητας της χώρας, προσφέροντας ένα ουσιαστικό βήμα έκφρασης για νέους καλλιτέχνες και μια ξεχωριστή ευκαιρία αισθητικής απόλαυσης για τους πολίτες του Χαλανδρίου και ολόκληρης της Αθήνας.
Οι συναυλίες πραγματοποιούνται κάθε Σάββατο στις 19:30, με ελεύθερη είσοδο για το κοινό (Αετοπούλειο Πολιτιστικό Κέντρο Δήμου Χαλανδρίου Φιλικής Εταιρείας & Τομπάζη, Χαλάνδρι)
Πατήστε ΕΔΩ για να δείτε όλο το πρόγραμμα
Σάββατο 23 Μαΐου
Συναυλία για βιολί – πιάνο – κιθάρα
Παίζουν οι συμμετέχοντες στον Πανελλήνιο Διαγωνισμό της musicArte (β΄ μέρος)

Καβάφης στο Περιστέρι
2026-05-23 19:30 - 21:30 | Κινηματοθέατρο Κώστας Γαβράς Πρώην Έφη, Βασιλικών 6, Περιστέρι, Αττική, 12137, Greece
Κινηματογράφος και θέατρο σκιών στο Περιστέρι
Δωρεάν κινηματογράφος και θέατρο σκιών στο Κινηματοθέατρο «Κώστας Γαβράς» Δήμου Περιστερίου. Ένα τετράμηνο γεμάτο πολιτισμό, κινηματογράφο και θέατρο σκιών φιλοξενεί το Κινηματοθέατρο «Κώστας Γαβράς» (Βασιλικών 6, Κηπούπολη) Δήμου Περιστερίου, από τον Μάρτιο έως και τον Ιούνιο 2026, με ελεύθερη είσοδο για όλους και τήρηση σειράς προτεραιότητας κατά την προσέλευση. Ο Δήμαρχος Περιστερίου Ανδρέας Π.Παχατουρίδης τονίζει ότι: «Ο Δήμος μας συνεχίζει να επενδύει σταθερά στον πολιτισμό, προσφέροντας δωρεάν και ποιοτικές δράσεις για όλες τις ηλικίες, με το Κινηματοθέατρο «Κώστας Γαβράς» να αποτελεί έναν ζωντανό χώρο συνάντησης, δημιουργίας και ψυχαγωγίας, κυρίως για παιδιά».
Δείτε εδώ το πλήρες πρόγραμμα
Το Σάββατο 23 Μαΐου προβάλλονται στις 17:30 «Γεια σου, Φρίντα» και στις 19:30 η ταινία «Καβάφης» του Γιάννη Σμαραγδή.
Ένα πρόγραμμα με παιδικές ταινίες, αφιερώματα σε σημαντικούς δημιουργούς και αγαπημένες παραστάσεις θεάτρου σκιών, που μετατρέπει το Κινηματοθέατρο «Κώστας Γαβράς» σε σταθερό σημείο πολιτιστικής αναφοράς για το Περιστέρι.

200 χρόνων από την Έξοδο του Μεσολογγίου στον Γέρακα
2026-05-23 20:00 - 23:00 | Πολιτιστικό Κέντρο Γέρακα, Κλειτάρχου 23, Γέρακας, Αττική, 153 44, Greece
Η «Πηγή» Γέρακα τιμά την επέτειο των 200 χρόνων από την Ηρωική Έξοδο του Μεσολογγίου. Ο Πολιτιστικός Σύλλογος Γέρακα «Πηγή» διοργανώνει, με την υποστήριξη του Δήμου Παλλήνης, μουσικοθεατρική εκδήλωση αφιερωμένη στη συμπλήρωση διακοσίων χρόνων από την Ηρωική Έξοδο του Μεσολογγίου, το Σάββατο 23 Μαΐου 2026 και ώρα 20:00, στο Πολιτιστικό Κέντρο Γέρακα.
Η εκδήλωση πραγματοποιείται σε συνεργασία με τις χορωδίες και τη θεατρική ομάδα του συλλόγου και αποτελεί ένα αφιέρωμα μνήμης και τιμής στους αγωνιστές του Μεσολογγίου, αναδεικνύοντας το διαχρονικό μήνυμα της ελευθερίας, της αυτοθυσίας και της εθνικής αξιοπρέπειας.
Μέσα από μουσική, τραγούδια, αφηγήσεις και θεατρικά δρώμενα, το κοινό θα έχει την ευκαιρία να ζήσει μια βραδιά υψηλής συγκίνησης και πολιτισμού, εμπνευσμένη από μία από τις σημαντικότερες στιγμές της ελληνικής ιστορίας.

Η Παλαιστίνη μου στο Χαλάνδρι
2026-05-23 20:30 - 22:30 | Κέντρο Νεότητας του Δήμου Χαλανδρίου, Αντιγόνης & Δαναΐδων, Χαλάνδρι, Αττική, Greece
Εικαστική έκθεση Η Παλαιστίνη μου
Ο Δήμος Χαλανδρίου και η εικαστικός – κεραμίστρια Πέλα Καλογήρου, από την Πρέβεζα, διοργανώνουν την έκθεση «Η Παλαιστίνη μου», στο Κέντρο Νεότητας Δήμου Χαλανδρίου, από τις 8 μέχρι στις 24 Μαΐου 2026.
Η έκθεση πλαισιώνεται από ένα πλούσιο πρόγραμμα παράλληλων εκδηλώσεων: Ποίηση, μουσική, συζητήσεις, προβολές, σε συνεργασία με το Πολιτιστικό Δίκτυο για την Παλαιστίνη, την Παλαιστινιακή Παροικία Ελλάδος, το BDS Greece, το AFZ Greece και άλλους φορείς.
Πατήστε εδώ για να δείτε το πλήρες πρόγραμμα
23 Μαΐου │20.30 Θεματική εκδήλωση: «Η ζωγραφική της Παλαιστίνης». Επιμέλεια – παρουσίαση: Αιμίλιος Αγόρου – Ζωγράφος
Στοιχεία έκθεσης
Κέντρο Νεότητας Δήμου Χαλανδρίου (Δαναΐδων & Αντιγόνης)
8-24 Μαΐου 2026
Καθημερινή λειτουργία 9.30 – 13.30
Η είσοδος είναι ελεύθερη για την έκθεση και όλες τις εκδηλώσεις
Επιμέλεια αφίσας: Κωνσταντίνος Τσούτσης

Φον Δημητράκης στον Άγιο Δημήτριο
2026-05-23 20:30 - 22:30, 2026-05-24 20:30 - 22:30 | Δημοτικό Θέατρο Αγίου Δημητρίου Μελίνα Μερκούρη, Αγίου Δημητρίου 55, Αγιος Δημήτριος, Αττική, Greece
«Φον Δημητράκης» του Δημήτρη Ψαθά από το θεατρικό εργαστήρι του Τμήματος Πολιτισμού του Δήμου Αγίου Δημητρίου. Μια παράσταση πιο επίκαιρη από ποτέ. Σε έναν κόσμο όπου η εξουσία, το χρήμα και η φιλοδοξία συχνά μπαίνουν πάνω από τον άνθρωπο, ο ήρωας του Ψαθά μας θυμίζει πόσο εύκολα μπορεί κάποιος να χάσει τον εαυτό του κυνηγώντας δύναμη και αναγνώριση. Με χιούμορ, σαρκασμό και αλήθειες που αγγίζουν το σήμερα, η παράσταση φωτίζει τη λεπτή γραμμή ανάμεσα στην αξιοπρέπεια και την εξουσιομανία. Μια ιστορία που, αν και γράφτηκε πριν χρόνια, μοιάζει να μιλά για το τώρα.
Σκηνοθεσία: Γεωργία Αθανασιάδου
Δημοτικό Θέατρο ΜΕΛΙΝΑ ΜΕΡΚΟΥΡΗ στο ισόγειο του δημαρχείου του Αγίου Δημητρίου.
22, 23, 24, 29, 30, 31 Μαΐου και 5, 6, 7 Ιουνίου στις 20:30.
ΕΙΣΟΔΟΣ ΕΛΕΥΘΕΡΗ

Εμείς και ο χρόνος στο Εμπρός
2026-05-23 21:00 - 23:00 | θέατρο Εμπρός, Ρήγα Παλαμήδου 2, Αθήνα, Αττική, 10554, Greece
Η θεατρική ομάδα του φυσικομαθηματικού Αθήνας, «οι Σαιξπυρηνικοί» παρουσιάζει το έργο του Τζων Πρίσλεϊ, «Εμείς και ο χρόνος». Σε μία επαρχιακή πόλη της Αγγλίας, στη δύση του Πρώτου Παγκοσμίου Πολέμου, μια οικογένεια γιορτάζει την επανένωση της, καθώς και τα γενέθλια της μεσαίας της κόρης. Μέσα σε ένα κλίμα ευφορίας, οι νεαροί ενήλικες μοιράζονται τα όνειρα τους ατενίζοντας το μέλλον με αισιοδοξία.
Σχεδόν είκοσι χρόνια αργότερα, όλα έχουν αλλάξει και η ζωή έχει δείξει το σκληρό της πρόσωπο στα μέλη της οικογένειας Κόνγουεϊ… Άραγε, πώς επηρεάζει ο χρόνος τις ανθρώπινες σχέσεις, και ποιός είναι ο ρόλος του στις ζωές των ανθρώπων; Αλλοιώνει όντως ό,τι καλό έχουμε μέσα μας ή απλά αποκαλύπτει ποιοι στα αλήθεια είμαστε….
Ελεύθερο Αυτοδιαχειριζόμενο Θέατρο ΕΜΠΡΟΣ
Ρήγα Παλαμήδου 2, Ψυρρή
Πέμπτη 14 Μαΐου, 21.00
Σάββατο 23 Μαΐου, 21.30
Κυριακή 31 Μαΐου, 21.00

Προβολή Left Hook Women Boxers of Gaza
2026-05-23 21:00 - 23:00 | Στέκι του Αδέσποτου Εξάρχεια, Φαναριωτών 12, Νεάπολη Εξαρχείων, Αττική, Greece
Προβολή του Ντοκιμαντέρ “Left Hook: Women Boxers of Gaza” και μπαρ οικονομικής ενίσχυσης για την Μ. Το «Left Hook: Women Boxers of Gaza» ακολουθεί την πορεία της πρώτης γυναικείας ομάδας πυγμαχίας στη Γάζα, εν μέσω της συνεχιζόμενης γενοκτονίας και του ασφυκτικού αποκλεισμού, απέναντι στις κοινωνικές προκαταλήψεις. Μετά την προβολή θα ακολουθήσει ανοιχτή κουβέντα με τη συμμετοχή της Πρωτοβουλίας Αναρχικών για την Παλαιστίνη.
Μετά την κουβέντα θα ακολουθήσει μπαρ, τα έσοδα του οποίου θα διατεθούν για οικονομική ενίσχυση της Μ., της 19χρονης τρανς προσφύγισσας από το Πακιστάν που είχε δεχθεί τρανσφοβική και ρατσιστική επίθεση στα Πατήσια.
Σάββατο 23/5 στις 21:00
Φαναριωτών 12, Εξάρχεια

Ημέρες Θάλασσας 2026
2026-05-24 09:30 - 14:30 | Παραλία Φρεαττύδας Πειραιάς, παραλία Φρεαττύδας, Πειραιάς, Αττική
Ημέρες Θάλασσας 2026
Η θάλασσα του Πειραιά γίνεται γιορτή και η πόλη πρωταγωνιστεί για 12η χρονιά, από τις 29 Μαΐου έως τις 14 Ιουνίου, με πάνω από 120 δωρεάν εκδηλώσεις. Ο Πειραιάς είναι πανέτοιμος να γιορτάσει τις «Ημέρες Θάλασσας», για 12η συνεχόμενη χρονιά, την κορυφαία θαλασσινή γιορτή εξωστρέφειας και πολιτισμού. Το πρόγραμμα των «Ημερών Θάλασσας 2026», περιλαμβάνει συναυλίες, θεατρικές παραστάσεις, εκθέσεις, αθλητικά και εκπαιδευτικά δρώμενα, δράσεις για παιδιά και θαλάσσια events, δημιουργώντας μια μεγάλη ανοιχτή γιορτή για κατοίκους και επισκέπτες.
Πατήστε ΕΔΩ για να δείτε το πλήρες πρόγραμμα
Κυριακή 24 Μαΐου – Pre Event
ΤΡΕΧΩ ΚΑΙ ΚΟΛΥΜΠΩ ΜΕ ΤΟΥΣ Ο.Υ.Κ. Πλαζ Φρεαττύδας 9:30-14:30 ● Α΄δρομική διαδρομή 4.500 μ. Εκκίνηση – τερματισμός: Πλαζ Φρεαττύδας Πέμπτη 21 Μαΐου Κυριακή 24 Μαΐου Διαδρομή: Ακτή Θεμιστοκλέους προς Μαρίνα Ζέας, περιφερειακά έως Πλατεία Αλεξάνδρας & επιστροφή από την ίδια διαδρομή. ● Β΄ δρομική διαδρομή 1.200 μ. Εκκίνηση – τερματισμός: Πλαζ Φρεαττύδας Διαδρομή: Ακτή Θεμιστοκλέους – Μαρίνα Ζέας – Λιμεναρχείο Ζέας – επιστροφή από την ίδια διαδρομή. ● Α΄ κολυμβητική διαδρομή 1.000 μ. Εκκίνηση από την αψίδα μπροστά από την Πλαζ Φρεαττύδας. Διαδρομή με σημαδούρες στα 500 μ. και επιστροφή στο σημείο εκκίνησης. ● Β΄ κολυμβητική διαδρομή 500 μ. Εκκίνηση από την αψίδα μπροστά από την Πλαζ Φρεαττύδας. Διαδρομή με σημαδούρες στα 250 μ. και επιστροφή στο σημείο εκκίνησης. Σύνδεσμος Ελλήνων Βατραχανθρώπων, Διεύθυνση Εξωστρέφειας, Ευρωπαϊκών Προγραμμάτων και Τουρισμού, Europe Direct Piraeus. Σε συνεργασία με τον φιλανθρωπικό οργανισμό «Μαζί για το Παιδί».
ΔΗΜΙΟΥΡΓΩΝΤΑΣ ΤΕΧΝΗ ΑΠΟ ΠΛΑΣΤΙKA ΚΑΠΑΚIΑ Μια δημιουργική περιβαλλοντική δράση όπου οι μαθητές, μέσα από την τέχνη, προβάλλουν τη σημασία της ανακύκλωσης και της προστασίας των θαλασσών. Πλατεία Αλεξάνδρας 12:00 28ο Δημοτικό Σχολείο Πειραιά.

Φεστιβάλ του Δήμου Αθηναίων 2026
2026-05-24 10:00 - 23:00 | Αθήνα, Αθήνα, Αθήνα, Αττική, Greece
Φεστιβάλ του Δήμου Αθηναίων 2026 300+ δωρεάν εκδηλώσεις γεμίζουν τις γειτονιές της Αθήνας με ενέργεια, ρυθμό και μοναδικές εμπειρίες.
Μάιος στην Αθήνα σημαίνει Φεστιβάλ. Στην καρδιά της άνοιξης, από την 1η έως και τις 31 Μαΐου, το Φεστιβάλ του Δήμου Αθηναίων έρχεται να μετατρέψει ολόκληρη την πόλη σε μια μεγάλη, ανοιχτή σκηνή πολιτισμού, δημιουργίας και συνάντησης. Το Φεστιβάλ, που υλοποιείται μέσω της Αναπτυξιακής Αθήνας, εκτείνεται και φέτος σε κάθε γωνιά της πρωτεύουσας, από το ιστορικό κέντρο και τις παλαιότερες γειτονιές έως τις πιο ζωντανές και ανερχόμενες συνοικίες, προσκαλώντας κατοίκους κι επισκέπτες από όλη την Ελλάδα και το εξωτερικό να γίνουν μέρος μιας μοναδικής εμπειρίας.
24 Μαΐου
24 Μαΐου @ 10:00 – 16:00
Δήμητρα Σιατερλή: Συνεκτικά Δίκτυα
Πινακοθήκη Δήμου Αθηναίων
24 Μαΐου @ 10:00 – 16:00
Νικόλας Κληρονόμος: Αναδρομή 1985-2025
Πινακοθήκη Δήμου Αθηναίων
24 Μαΐου @ 10:00 – 20:00
Wellness Festival
Εθνικός Κήπος
24 Μαΐου @ 11:00 – 13:30
Μία Πάνινη Τσάντα Απόκτησε και με Τέχνη Παλιά Διακόσμησε
Εθνικό Ιστορικό Μουσείο
24 Μαΐου @ 12:00 – 13:00
Λέξεις Πεταλούδες
Σπίτι του Ελύτη – Μουσείο
24 Μαΐου @ 12:00 – 18:00
Inna Orlik: Μόνιμη Έκθεση
Γκαλερί Orlik
24 Μαΐου @ 17:00 – 19:00
Περιήγηση στο Ριζόκαστρο και τα Αναφιώτικα
Σταθμός Μετρό Ακρόπολη
24 Μαΐου @ 18:00 – 22:00
NO MOTTO
Mosaico Fine Art Studio
24 Μαΐου @ 18:00 – 23:00
Tilda Swinton: Ongoing
Onassis Ready
24 Μαΐου @ 19:00 – 23:00
Street Outdoors 2026
Πάρκο Ελευθερίας
Όλες οι εκδηλώσεις προσφέρονται δωρεάν. Πατήστε ΕΔΩ για να διαβάσετε περισσότερα για το φεστιβάλ.

Στα φτερά του Κοκκινομύτη στην Αργυρούπολη
2026-05-24 11:00 - 13:00 | Δημοτική Βιβλιοθήκη Αργυρούπολης, Ρεθύμνης & Δωδεκανήσου 37, Αργυρούπολη, Αττική, 16452, Greece
Ένα λευκό πουλί με κόκκινο ράμφος, παιδιά γεμάτα περιέργεια και μια ιστορία που ανοίγει δρόμους προς τη φιλία, τη φύση και τη συνεργασία, δίνουν ραντεβού στη Δημοτική Βιβλιοθήκη Ελληνικού – Αργυρούπολης την Κυριακή 24 Μαΐου στις 11:00 το πρωί, στο πλαίσιο της αγαπημένης πρωτοβουλίας «Κυριακή στη Βιβλιοθήκη». Μικροί φίλοι ηλικίας 5 έως 10 ετών θα έχουν την ευκαιρία να γνωρίσουν από κοντά το παιδικό βιβλίο «Στα φτερά του Κοκκινομύτη» του συγγραφέα Σταμάτη Σκαμπαρδώνη, που κυκλοφορεί από τις Εκδόσεις Καλειδοσκόπιο.
Το βιβλίο αφηγείται μια τρυφερή αλλά και περιπετειώδη ιστορία με φόντο τη θάλασσα, τη φύση και τα απειλούμενα ζώα του πλανήτη. Μέσα από τον λευκοπελαργό Κοκκινομύτη, τις φώκιες της Αλοννήσου, μια θαλάσσια χελώνα και παιδιά από διαφορετικές χώρες, ξεδιπλώνεται ένα ταξίδι γεμάτο οικολογικά μηνύματα, φιλία και συνεργασία, αναδεικνύοντας την ανάγκη προστασίας του φυσικού κόσμου και της αρμονικής συνύπαρξης ανθρώπου και φύσης.
Η δράση εντάσσεται στη σταθερή προσπάθεια της Δημοτικής Βιβλιοθήκης να δημιουργεί βιωματικές εμπειρίες για τα παιδιά μέσα από το βιβλίο, τη δημιουργική έκφραση και τη διαδραστική συμμετοχή, καλλιεργώντας τη φιλαναγνωσία και την ευαισθητοποίηση γύρω από σημαντικά κοινωνικά και περιβαλλοντικά ζητήματα. Η είσοδος είναι ελεύθερη. Σας περιμένουμε με τα παιδιά σας!

Φεστιβάλ Γαστρονομικών Εμπειριών στο Μαρκόπουλο
2026-05-24 11:00 - 19:00 | Συνεταιρισμός Μαρκοπούλου ΜΑΡΚΟ, Ιωάννη Πρίφτη 2, Μαρκόπουλο, Αττική, 19003, Greece
Ο Δήμος Μαρκοπούλου Μεσογαίας, μέσω της Αντιδημαρχίας Τουρισμού, διοργανώνει το «Φεστιβάλ Γαστρονομικών Εμπειριών Δήμου Μαρκοπούλου Μεσογαίας 2026», στις 23-24 Μαΐου 2026, σε συνδιοργάνωση με το Σωματείο Εστιατόρων και Συναφών Επαγγελμάτων. Ένα διήμερο αφιερωμένο στις αυθεντικές γεύσεις, τα αρώματα και τις παραδόσεις των Μεσογείων. Με τίτλο «Οι Γεύσεις των Μεσογείων», το Φεστιβάλ φιλοδοξεί να αναδείξει τον γαστρονομικό πλούτο της περιοχής, να στηρίξει την τοπική παραγωγή και την εστίαση, αλλά και να ενισχύσει τη δυναμική του γαστρονομικού τουρισμού στην Ανατολική Αττική.
Οι επισκέπτες θα έχουν την ευκαιρία να απολαύσουν:

μαγειρικές επιδείξεις από διακεκριμένους σεφ
γευσιγνωσίες τοπικών προϊόντων
παρουσιάσεις παραδοσιακών συνταγών και δημιουργικών γαστρονομικών προτάσεων
δράσεις που προβάλλουν τη μεσογείτικη κουζίνα

Στο Φεστιβάλ συμμετέχουν επιχειρήσεις εστίασης, παραγωγοί, και λαογραφικοί σύλλογοι, δημιουργώντας ένα πολυσυλλεκτικό γαστρονομικό γεγονός, που ενώνει την παράδοση με τη σύγχρονη δημιουργία. Το «Φεστιβάλ Γαστρονομικών Εμπειριών Δήμου Μαρκοπούλου 2026» αποτελεί μια ανοιχτή πρόσκληση προς κατοίκους και επισκέπτες να γνωρίσουν από κοντά τις γεύσεις, τους ανθρώπους και την ταυτότητα των Μεσογείων, μέσα από ένα ξεχωριστό γαστρονομικό ταξίδι, που τοποθετεί να μοναδικά προϊόντας της περιοχής μας, στη σύγχρονη κουζίνα.
Η πρώτη μέρα και έναρξη του Φεστιβάλ, θα φιλοξενήσει μια πρωτότυπη γιορτή με γαστρονομικές επιδείξεις, τιμητικές βραβεύσεις επαγγελματιών που κατάγονται από τον Δήμο Μαρκοπούλου και έχουν διακριθεί στην Ελλάδα και το εξωτερικό, καθώς και δράσεις αφιερωμένες στην τοπική γαστρονομική παράδοση και δημιουργία.
Η δεύτερη ημέρα της εκδήλωσης θα φιλοξενήσει μαγειρικές επιδείξεις, γευσιγνωσίες, θεματικά workshops και παρουσιάσεις τοπικών προϊόντων, προσφέροντας στο κοινό μια ολοκληρωμένη εμπειρία γεύσης.
Φεστιβάλ Γαστρονομικών Εμπειριών Δήμου Μαρκοπούλου Μεσογαίας 2026 στον Συνεταιρισμό Μαρκοπούλου «ΜΑΡΚΟ» Ιωάννη Πρίφτη 2, Μαρκόπουλο Μεσογαίας.
Σάββατο 23 Μαΐου 2026, ώρες 19:00 – 00:00
Κυριακή 24 Μαΐου 2026, ώρες 11:00 – 19:00
Η είσοδος για το κοινό είναι ελεύθερη.

Συνδημιουργούμε τις Κυριακές στο ΕΜΣΤ
2026-05-24 11:30 - 13:00 | Εθνικό Μουσείο Σύγχρονης Τέχνης ΕΜΣΤ, Καλλιρρόης & Φραντζή, Αθήνα, Αττική, 117 43, Greece
Συνδημιουργούμε τις Κυριακές στο ΕΜΣΤ
Γονείς και παιδιά δίνουμε Κυριακάτικα ραντεβού στο ΕΜΣΤ! Μέσα από μια διαδραστική περιήγηση ερχόμαστε σε επαφή με επιλεγμένα έργα που εκτίθενται στο Μουσείο, συμμετέχουμε σε ομαδικές δραστηριότητες και δημιουργούμε δικά μας έργα με τη χρήση υλικών που συμβάλλουν στην αισθητηριακή διέγερση. Το συμπεριληπτικό πρόγραμμα «+δημιουργούμε τις Κυριακές» απευθύνεται σε οικογένειες με νευροτυπικά και μη μέλη και οργανώνεται από το ΕΜΣΤ σε συνεργασία με τον Οργανισμό TheHappyAct. Πιο συγκεκριμένα, οικογένειες με παιδιά τυπικής ανάπτυξης 8-12 ετών και οικογένειες με συμμετέχοντες που βρίσκονται στο φάσμα του αυτισμού χωρίς ηλικιακό όριο, καλούνται να συνδημιουργήσουν στο πλαίσιο ενός ειδικά διαμορφωμένου προγράμματος. Στόχος των συμπεριληπτικών μουσειοπαιδαγωγικών προγραμμάτων είναι η παροχή ενός πλαισίου ίσων ευκαιριών για την απόλαυση των πολιτιστικών αγαθών και υπηρεσιών, συνύπαρξης, σύμπραξης, αλληλεπίδρασης, ανάπτυξης ενσυναίσθησης και αξιοποίησης του οικογενειακού ελεύθερου χρόνου.
Συντελεστές:
Μαρία Καρακασίδου, Ειδική Παιδαγωγός TheHappyAct
Νανά Σεφερλή, Ζωγράφος – Εικαστικός Ειδικής Αγωγής TheHappyAct
Ελισάβετ Ιωαννίδη, Επιμελήτρια Εκπαίδευσης – Εικαστική Ψυχοθεραπεύτρια ΕΜΣΤ
Δημήτρης Καννάς, Εμψυχωτής Παιδικού Εργαστηρίου ΕΜΣΤ – Εικαστικός
ΔΗΛΩΣΕΙΣ ΣΥΜΜΕΤΟΧΗΣ Τα εργαστήρια πραγματοποιούνται τις κάτωθι Κυριακές από τις 11.30 έως τις 13.00 (διάρκεια: 90 λεπτά).
21 Δεκεμβρίου 2025
25 Ιανουαρίου 2026
15 Φεβρουαρίου 2026
29 Μαρτίου 2026
26 Απριλίου 2026
24 Μαΐου 2026
21 Ιουνίου 2026
Η συμμετοχή είναι δωρεάν. Θα τηρηθεί σειρά προτεραιότητας. Για δηλώσεις συμμετοχής στέλνετε e-mail στο elisabeth.ioannides@emst.gr (συμμετέχοντες ανά οικογένεια: ονοματεπώνυμο, ηλικία, αναπτυξιακό προφίλ, ενδιαφέροντα, τηλέφωνο επικοινωνίας, ημέρα προτίμησης παρακολούθησης του εργαστηρίου).

Κάθε επιλογή στο τιμόνι είναι επιλογή ζωής
2026-05-24 11:30 - 13:00 | Πάρκο Μίκης Θεοδωράκης (πρώην ΤΥΠΕΤ) Βριλήσσια, Μπακογίαννη 38, Βριλήσσια, Αττική, 152 38, Greece
Την Κυριακή 24 Μαΐου 2026, από τις 11:30 έως τις 13:00, στο Πάρκο Μίκης Θεοδωράκης (πρώην ΤΥΠΕΤ), πραγματοποιείται εκδήλωση ενημέρωσης και ευαισθητοποίησης με θέμα την οδική ασφάλεια και κεντρικό μήνυμα: «Κάθε επιλογή στο τιμόνι είναι επιλογή ζωής, για εμάς και όσους αγαπάμε». Η εκδήλωση φιλοδοξεί να αναδείξει τη σημασία της υπεύθυνης οδηγικής συμπεριφοράς, της πρόληψης και της σωστής ενημέρωσης, μέσα από προσωπικές τοποθετήσεις και ουσιαστικό διάλογο γύρω από ένα ζήτημα που αφορά όλους.
Η δράση αυτή επιδιώκει να υπενθυμίσει ότι κάθε απόφαση πίσω από το τιμόνι — από την ταχύτητα και τη χρήση κινητού μέχρι την κατανάλωση αλκοόλ και τη χρήση ζώνης ασφαλείας — μπορεί να καθορίσει τη ζωή τη δική μας και των συνανθρώπων μας. Μέσα από βιωματικές αναφορές, ενημέρωση και ανταλλαγή απόψεων, το κοινό θα έχει την ευκαιρία να συμμετάσχει σε μια ανοιχτή συζήτηση που στόχο έχει την καλλιέργεια οδικής συνείδησης και την ενίσχυση της ατομικής και συλλογικής ευθύνης.
Ομιλητές της εκδήλωσης θα είναι:
Χριστίνα-Μυρτώ Σταθάκη StAr – Ίδρυμα Άρη Σταθάκη για την Οδική Ασφάλεια, δημοσιογράφος
Σωτήρης Χάλλας, δημοσιογράφος
Η είσοδος για το κοινό είναι ελεύθερη. Σας περιμένουμε όλους σε μια δράση με επίκεντρο την ανθρώπινη ζωή, την ευθύνη και την αξία της ασφαλούς μετακίνησης.

Ο Καραγκιόζης Τραγουδιστής στο Περιστέρι
2026-05-24 12:00 - 14:00 | Κινηματοθέατρο Κώστας Γαβράς Πρώην Έφη, Βασιλικών 6, Περιστέρι, Αττική, 12137, Greece
Κινηματογράφος και θέατρο σκιών στο Περιστέρι
Δωρεάν κινηματογράφος και θέατρο σκιών στο Κινηματοθέατρο «Κώστας Γαβράς» Δήμου Περιστερίου. Ένα τετράμηνο γεμάτο πολιτισμό, κινηματογράφο και θέατρο σκιών φιλοξενεί το Κινηματοθέατρο «Κώστας Γαβράς» (Βασιλικών 6, Κηπούπολη) Δήμου Περιστερίου, από τον Μάρτιο έως και τον Ιούνιο 2026, με ελεύθερη είσοδο για όλους και τήρηση σειράς προτεραιότητας κατά την προσέλευση. Ο Δήμαρχος Περιστερίου Ανδρέας Π.Παχατουρίδης τονίζει ότι: «Ο Δήμος μας συνεχίζει να επενδύει σταθερά στον πολιτισμό, προσφέροντας δωρεάν και ποιοτικές δράσεις για όλες τις ηλικίες, με το Κινηματοθέατρο «Κώστας Γαβράς» να αποτελεί έναν ζωντανό χώρο συνάντησης, δημιουργίας και ψυχαγωγίας, κυρίως για παιδιά».
Δείτε εδώ το πλήρες πρόγραμμα
Την Κυριακή 24 Μαΐου στις 12:00 παρουσιάζεται η παράσταση «Ο Καραγκιόζης Τραγουδιστής & τα Γενέθλια της Βεζυροπούλας».
Ένα πρόγραμμα με παιδικές ταινίες, αφιερώματα σε σημαντικούς δημιουργούς και αγαπημένες παραστάσεις θεάτρου σκιών, που μετατρέπει το Κινηματοθέατρο «Κώστας Γαβράς» σε σταθερό σημείο πολιτιστικής αναφοράς για το Περιστέρι.

Η Παλαιστίνη μου στο Χαλάνδρι Λήξη
2026-05-24 12:00 - 14:00 | Κέντρο Νεότητας του Δήμου Χαλανδρίου, Αντιγόνης & Δαναΐδων, Χαλάνδρι, Αττική, Greece
Εικαστική έκθεση Η Παλαιστίνη μου
Ο Δήμος Χαλανδρίου και η εικαστικός – κεραμίστρια Πέλα Καλογήρου, από την Πρέβεζα, διοργανώνουν την έκθεση «Η Παλαιστίνη μου», στο Κέντρο Νεότητας Δήμου Χαλανδρίου, από τις 8 μέχρι στις 24 Μαΐου 2026.
Η έκθεση πλαισιώνεται από ένα πλούσιο πρόγραμμα παράλληλων εκδηλώσεων: Ποίηση, μουσική, συζητήσεις, προβολές, σε συνεργασία με το Πολιτιστικό Δίκτυο για την Παλαιστίνη, την Παλαιστινιακή Παροικία Ελλάδος, το BDS Greece, το AFZ Greece και άλλους φορείς.
Πατήστε εδώ για να δείτε το πλήρες πρόγραμμα
24 Μαΐου│12.00 Τελετή λήξης με παλαιστινιακούς χορούς και κουζίνα με την υποστήριξη της Παλαιστινιακής Παροικίας Ελλάδος.
Στοιχεία έκθεσης
Κέντρο Νεότητας Δήμου Χαλανδρίου (Δαναΐδων & Αντιγόνης)
8-24 Μαΐου 2026
Καθημερινή λειτουργία 9.30 – 13.30
Η είσοδος είναι ελεύθερη για την έκθεση και όλες τις εκδηλώσεις
Επιμέλεια αφίσας: Κωνσταντίνος Τσούτσης

Φεστιβάλ Κοινοτικών Χορωδιών στο ΚΠΙΣΝ
2026-05-24 13:30 - 23:00 | Κέντρο Πολιτισμού Ίδρυμα Σταύρος Νιάρχος ΚΠΙΣΝ, Λεωφ. Συγγρού 364, Καλλιθέα, Αττική, 17674, Greece
Φεστιβάλ Κοινοτικών Χορωδιών
Από την Παρασκευή 22 Μαΐου έως και την Κυριακή 24 Μαΐου, το Κέντρο Πολιτισμού Ίδρυμα Σταύρος Νιάρχος (ΚΠΙΣΝ) διοργανώνει, για πρώτη χρονιά, το Φεστιβάλ Κοινοτικών Χορωδιών. Για τρεις μέρες, οι φωνές εκατοντάδων χορωδών θα γεμίσουν την Αγορά του ΚΠΙΣΝ με μουσική, από παραδοσιακά και πολυφωνικά ακούσματα έως γκόσπελ και μιούζικαλ, σε ένα φεστιβάλ αφιερωμένο στη χορωδία ως μέσο συλλογικής έκφρασης, συνεργασίας και κοινής μουσικής εμπειρίας. Mε στόχο τη συνάντηση χορωδιών από διαφορετικά κοινωνικά και πολιτισμικά περιβάλλοντα, ηλικιακές ομάδες και γεωγραφικές περιοχές της χώρας, το φεστιβάλ φιλοδοξεί να γίνει μια μεγάλη γιορτή που θα αναδείξει τη δύναμη της κοινότητας και της συλλογικότητας.
Πατήστε ΕΔΩ για να δείτε αναλυτικά το πρόγραμμα
Κυριακή 24 Μαΐου, 13.30-23.00

Κοινοτική χορωδία Σχολής Μωραΐτη, Αθήνα
Fantasy Choir, Αθήνα
Μικτή χορωδία ΠΟ.Κ.Ε.ΑΤΕ-Π. «Allegria», Αθήνα
«ΣυνΩΔΗπόροι» Ζωγράφου, Αθήνα
Χορωδία Συλλόγου Γονέων και Φίλων Πειραματικού Μουσικού Γυμνασίου και Λυκείου Παλλήνης, Παλλήνη
«Ιντερλούδιο», Κρυονέρι Αττικής
«Coro Avanti» Μικτό φωνητικό σύνολο Ορφέα Πατρών, Πάτρα
Γυναικεία χορωδία Πατησίων «Ευτέρπη», Αθήνα
«Nakas Gospel Choir», Αθήνα
Φωνητικό σύνολο «Santa V.O.C.E.», Αργυρούπολη
Πολυφωνική χορωδία Ανατολικής Αιγιάλειας, Αιγιαλεία Αχαΐας
Χορωδία του Πολιτιστικού Συλλόγου Περιστερίου «Φειδιππίδης», Περιστέρι
Μικτή χορωδία Λιβαδειάς «Έρκυνα», Λειβαδιά
Χορωδία παραδοσιακής μουσικής πολιτιστικού συλλόγου Ξυλοκάστρου-Ευρωστίνης «Χοράνθη», Ξυλόκαστρο
«Chorus Nova», Αθήνα
«Dissensio», Ιστιαία
Μικτή χορωδία Συλλόγου Υπαλλήλων Τραπέζης Ελλάδος, Αθήνα
«Ολγάρυθμος», Ηράκλειο
«Conduit Ensemble», Αθήνα
Χορωδία «Koiné Vox» (Γυναικεία Χορωδία «Νηρηίδες» Δήμου Παλαιού Φαλήρου/Μεικτή Χορωδία Δήμου Φιλοθέης – Ψυχικού/Γυναικεία Χορωδία Ωδείου «Νικόλαος Μάντζαρος»/Χορωδία Συλλόγου Υπαλλήλων Βουλής), Αθήνα
Χορωδία Παραδοσιακού-Λαϊκού Τραγουδιού Δήμου Νέας Ιωνίας Αττικής, Νέα Ιωνία Αττικής
ACG Community Choir, Αθήνα
Πολυφωνικό Εργαστήριο Ροδιάς, Αθήνα
«La Famiglia», Αθήνα

Επιπλέον, την Κυριακή, 24 Μαΐου θα παρουσιάσουν οι ορχήστρες:

Λύρα Ατθίδων
Ορχήστρα Modernata

Παρουσίαση Οδός Ήβης Αθανασιάδου στο Φάληρο
2026-05-24 17:00 - 19:00 | Βιβλιοθήκη Παλαιού Φαλήρου, Αγίου Αλεξάνδρου 5, Φάληρο, Αττική, 17561, Greece
Ο Δήμαρχος Παλαιού Φαλήρου Γιάννης Φωστηρόπουλος, η Αντιδήμαρχος Δημοτικών Παιδικών Σταθμών & Δημοτικών Βιβλιοθηκών Παλαιού Φαλήρου Μαίρη Τρύφων, σε συνεργασία με τον Εκδοτικό Οίκο Κύφαντα, προσκαλούν μικρούς και μεγάλους στη διαδραστική παρουσίαση του βιβλίου του συγγραφέα Κώστα Στοφόρου: «Οδός Ήβης Αθανασιάδου – Μυστήριο στο Παλαιό Φάληρο»
Η εκδήλωση θα πραγματοποιηθεί την: Κυριακή 24 Μαΐου 2026 & ώρα 17:00 στην Κεντρική Δημοτική Βιβλιοθήκη Παλαιού Φαλήρου (Αγίου Αλεξάνδρου 5)
Μέσα από μια ξεχωριστή διαδραστική παρουσίαση, το κοινό θα ταξιδέψει στις γειτονιές του Παλαιού Φαλήρου, ακολουθώντας τα ίχνη ενός συναρπαστικού μυστηρίου, όπως ξετυλίγεται στις σελίδες του βιβλίου. Οι συμμετέχοντες θα έχουν την ευκαιρία να γνωρίσουν τον συγγραφέα, να συνομιλήσουν μαζί του και να ανακαλύψουν ιστορίες, μυστικά και εικόνες της πόλης μέσα από τη λογοτεχνία. Τον συντονισμό της εκδήλωσης θα έχει η Αντιδήμαρχος Δημοτικών Παιδικών Σταθμών & Δημοτικών Βιβλιοθηκών Π. Φαλήρου Μαίρη Τρύφων. Σας περιμένουμε σε ένα απογευματινό λογοτεχνικό ταξίδι γεμάτο μυστήριο, φαντασία και αγαπημένες εικόνες από το Παλαιό Φάληρο.

38ο Παιδικό Νεανικό Φεστιβάλ Βύρωνα - Λήξη
2026-05-24 18:00 - 20:00 | 2ο Αθλητικό Κέντρο Βύρωνα, Αρχιεπισκόπου Αθηνών Χρυσοστόμου 15, Βύρωνας, Αττική, 16231, Greece
Ο Δήμος Βύρωνα σας προσκαλεί στη μεγάλη γιορτή λήξης του 38ου Παιδικού – Νεανικού Φεστιβάλ, το οποίο φέτος, με τίτλο εμπνευσμένο από τον Διονύση Σαββόπουλο «Πώς να κρυφτείς απ’ τα παιδιά;», προσέφερε δύο εβδομάδες γεμάτες δημιουργία, παιχνίδι, έκφραση και πολιτισμό για μικρούς και μεγάλους. Η τελετή λήξης σηματοδοτεί την κορύφωση ενός θεσμού που εδώ και 38 χρόνια καλλιεργεί τη συμμετοχή, τη συνεργασία και την καλλιτεχνική έκφραση των παιδιών και των νέων της πόλης μας.
Ο Δήμαρχος Βύρωνα, Αλέξης Σωτηρόπουλος, θα κηρύξει και επίσημα τη λήξη του φετινού Φεστιβάλ, δίνοντας παράλληλα το σήμα για την προετοιμασία του 39ου Παιδικού – Νεανικού Φεστιβάλ, συνεχίζοντας τη μακρά παράδοση στήριξης του θεσμού. Κατά τη διάρκεια της εκδήλωσης θα πραγματοποιηθεί βράβευση όλων των σχολείων και των Συλλόγων Γονέων και Κηδεμόνων που συμμετείχαν στο 38ο Φεστιβάλ, ως αναγνώριση της πολύτιμης συμβολής τους στη συλλογική δημιουργία και στη ζωντανή συμμετοχή της σχολικής κοινότητας.
Η γιορτή θα ολοκληρωθεί με μια εντυπωσιακή Γιορτή Χρωμάτων, με ρίψεις χρωμάτων, μουσική από DJ, δημιουργικά εργαστήρια και παιχνίδια, προσφέροντας ένα μοναδικό, χαρούμενο και αξέχαστο απόγευμα για όλους. Το Φεστιβάλ μπορεί να ολοκληρώνεται για φέτος, όμως η χαρά, η δημιουργικότητα και η συμμετοχή συνεχίζονται!
Σας περιμένουμε όλους να γιορτάσουμε μαζί το μεγάλο φινάλε!

Ο Καραγκιόζης Τραγουδιστής
2026-05-24 20:00 - 21:00 | Πλατεία Ανεξαρτησίας Ηλιούπολη, Πλατεία Ανεξαρτησίας, Ηλιούπολη, Αττική, Greece
Παραστάσεις Καραγκιόζη στην Ηλιούπολη
Μετά τη μεγάλη περσινή επιτυχία ο Δήμος Ηλιούπολης σε συνεργασία με το Θέατρο Σκιών Σπυροπούλου επαναφέρει ένα νέο συναρπαστικό «Ταξίδι του Καραγκιόζη» με στόχο την ανάδειξη των πλατειών της Ηλιούπολης με όχημα τον πολιτισμό. Στόχος των παραστάσεων του Καραγκιόζη είναι να μυηθούν οι επόμενες γενιές στον Καραγκιόζη, αλλά και να “ζωντανέψουν” οι πλατείες της πόλης μας μέσα από τις φιγούρες του Θεάτρου Σκιών που στήνουν το δικό τους πανηγύρι γεμάτο γέλιο, σάτιρα, μουσική και νοσταλγία. Ο ξυπόλητος πρωταγωνιστής με το αστείρευτο πνεύμα και 4 νέες ξεκαρδιστικές περιπέτειες έρχεται να γεφυρώσει γενιές, χαρίζοντας στα παιδιά της Ηλιούπολης αυθεντικές στιγμές ψυχαγωγίας και πολιτισμού.
Κυριακή 24 Μαΐου 2026 στις 20:00 μ.μ.
«Ο Καραγκιόζης Τραγουδιστής & τα Γενέθλια της Βεζυροπούλας»
Πλατεία Ανεξαρτησίας (Αγία Μαρίνα)
Με ελεύθερη είσοδο για όλους, οι βραδιές αυτές υπόσχονται χαμόγελα, παιδικές φωνές και πολύτιμες αναμνήσεις για όλες τις οικογένειες που θα δώσουν το “παρών”. Ο Καραγκιόζης απλώνει το πανί του, ανάβει τα φώτα του και σας περιμένει σε μια γιορτή παράδοσης, κεφιού και αυθεντικής λαϊκής μαγείας. Για περισσότερες πληροφορίες μπορείτε να καλείτε στα τηλέφωνα 2109970077 & 2109970007.
Πατήστε ΕΔΩ για να δείτε ολόκληρο το πρόγραμμα

Σμύρνη, Βουρλά κι Αλάτσατα και Κάτω Παναγιά
2026-05-24 20:00 - 22:00 | Συνεδριακό Κέντρο Μεταμόρφωσης Αττικής, Απόλλωνος & Λητούς, Μεταμόρφωση, Αττική, 14451, Greece
Το Τμήμα Παραδοσιακών Χορών του Τμήματος Αθλητισμού του Δήμου Μεταμόρφωσης σας προσκαλεί σε μια ξεχωριστή μουσικοχορευτική παράσταση γεμάτη μνήμες και παραδόσεις από τις αλησμόνητες πατρίδες της Μικράς Ασίας.
«Σμύρνη, Βουρλά κι Αλάτσατα και Κάτω Παναγιά…
– έτσι γλεντούσαμε παλιά…»
Κυριακή 24 Μαΐου 2026
Συνεδριακό Κέντρο Μεταμόρφωσης
Ώρα έναρξης: 20:00
Μια βραδιά αφιερωμένη στη μουσική, τον χορό και τις παραδόσεις που ταξιδεύουν από γενιά σε γενιά. Σας περιμένουμε να γιορτάσουμε μαζί με μελωδίες και χορούς που κρατούν ζωντανές τις μνήμες του τόπου μας.

Ο άσχημος του Marius von Mayenburg στο Εμπρός
2026-05-24 21:00 - 23:00 | θέατρο Εμπρός, Ρήγα Παλαμήδου 2, Αθήνα, Αττική, 10554, Greece
Ο άσχημος του Marius von Mayenburg
Ο Άσχημος του Μάριους Φον Μάγιερμπουργκ είναι μια σουρεαλιστική μαύρη κωμωδία που πραγματεύεται το ζήτημα της αλλοτρίωσης της ταυτότητας των ανθρώπων μέσα στο σύγχρονο καπιταλιστικό σύστημα. Ο Λέττε, ο κεντρικός ήρωας – ένας επιτυχημένος μηχανικός, ανακαλύπτει ξαφνικά πως είναι … άσχημος. Η εμφάνισή του δεν υπηρετεί τα πρότυπα ομορφιάς της κοινωνίας και όλη του η ζωή αλλάζει απότομα όταν, στην προσπάθεια να γίνει αποδεκτός, αποφασίζει να χειρουργήσει το πρόσωπο του. Το έργο είναι ένα σατιρικό μανιφέστο ενάντια στην φρενίτιδα της καπιταλιστικής πραγματικότητας, καυτηριάζοντας το πως ο άνθρωπος καταλήγει και ο ίδιος σιγά σιγά να γίνεται ένα καταναλωτικό προϊόν προς πώληση.
Αυτοοργανωμένη Θεατρική Ομάδα: ΝΟ – Παραβάν
Μόνο για 6 Παραστάσεις
Ημερομηνίες: Σάββατο 09/5 – 21:00 – 22:45 Τετάρτη 13/5 – 21:00 – 22:45 Παρασκευή 15/5 – 21:00 – 22:45 Τετάρτη 20/5 – 21:00 – 22:45 Παρασκευή 22/5 – 21:00 – 22:45 Κυριακή 24/5 – 21:00 – 22:45
Παίζουν: Διονύσης Αναρέστι Παύλος Κιούλπαλης Φιλοθέη Κολιοπούλου Γιώργος Φαρμακαλίδης
Σκηνοθεσία – Μετάφραση: ΝΟ – Παραβάν
Σκηνογραφία: Δημήτρης Αναλογικός, Φιλοθέη Κολιοπούλου, Ράνια Μουρελάτου, Μάκης Δρόσος
Επιμέλεια Φωτισμού: Δημήτρης Αναλογικός Γιώργος Φαρμακαλίδης
Trailer: Μάρκος Μούστος Μαρίνα Κουλούρη Μοντάζ
Trailer: Γιώργος Φαρμακαλίδης, Φιλοθέη Κολιοπούλου
Στο Ελεύθερο Αυτοδιαχειριζόμενο Θέατρο ΕΜΠΡΟΣ

Ξεκινούν οι θερινες προβολές του Cine Πετρούπολις
2026-05-24 21:00 - 23:00 | Κινηματοθέατρο Πετρούπολις – Πνευματικό Κέντρο Πετρούπολης, Μπουμπουλίνας 59 & Αθ. Διάκου, Πετρούπολη, Αττική, 13231, Greece
Ο Δημοτικός Θερινός Κινηματογράφος Cine “Πετρούπολις” ανοίγει τις πύλες του για το καλοκαίρι του 2026, με πρόγραμμα που ξεκινά την Κυριακή 24 Μαΐου και συνεχίζεται έως τις 24 Σεπτεμβρίου. Η Κινηματογραφική Λέσχη Πετρούπολης, επιλέγει ταινίες που αντιμετωπίζουν τον κινηματογράφο ως κοινωνικό φαινόμενο. Έργα βραβευμένα και αξιόλογα, που συνομιλούν με τα καίρια ζητήματα της εποχής μας και θέτουν ερωτήματα αντί για έτοιμες απαντήσεις. Παράλληλα, το πρόγραμμα θέλει να χωρά διαφορετικές διαθέσεις και προτιμήσεις. Ταινίες που ανοίγουν συζητήσεις, ιστορίες που συγκινούν, κωμωδίες, περιπέτειες, ντοκιμαντέρ, αλλά και δημοφιλείς παραγωγές που μας καλούν να απολαύσουμε μια όμορφη κινηματογραφική βραδιά κάτω από τα αστέρια.
Φέτος, με αφορμή τη συνεχιζόμενη τραγωδία στην Παλαιστίνη, το πρόγραμμα περιλαμβάνει μία σχετική ταινία κάθε μήνα, με την πεποίθηση ότι η τέχνη οφείλει να κρατά τη μνήμη ζωντανή. Οι προβολές της Λέσχης συνοδεύονται από συζήτηση, με τους σκηνοθέτες και τους συντελεστές των ταινιών, δημιουργώντας έναν χώρο ουσιαστικής επικοινωνίας ανάμεσα στους θεατές και τους ανθρώπους που βρίσκονται πίσω από τις εικόνες. Ελάτε να δούμε ταινίες μαζί και να μιλήσουμε για αυτές. Στη φετινή διαδρομή συναντάμε προβολές από το 28ο Φεστιβάλ Ντοκιμαντέρ Θεσσαλονίκης, ρωσικό κινηματογράφο, αφιέρωμα στην Κούβα, ταινίες που συνδέονται με τα Όσκαρ και επιλογές από το σύγχρονο σινεμά που συνδυάζουν ποιότητα, ψυχαγωγία και ουσιαστικό ενδιαφέρον.
Φλέρυ – Τρελή του φεγγαριού
Ελλάδα (2002) | Διάρκεια: 24′ | Σκηνοθεσία: Αντώνης Μποσκοΐτης | Σενάριο: Αντώνης Μποσκοΐτης | Φωτογραφία: Δημήτρης Θεοδωρόπουλος | Μοντάζ: Ανδρέας Ταρνανάς | Μουσική: Μάνος Χατζιδάκις, Ηλίας Λιούγκος | Αφήγηση: Εύα Κοταμανίδου
Η ταινία “Φλέρυ – Τρελή του φεγγαριού” αποτελεί ένα κινηματογραφικό πορτρέτο της ερμηνεύτριας Φλέρυς Νταντωνάκη (1937 – 1998), της φωνής που ταυτίστηκε όσο καμία άλλη με το έργο του Μάνου Χατζιδάκι. Μέσα από μαρτυρίες ανθρώπων που την έζησαν στενά, όπως η Δήμητρα Γαλάνη, η Νένα Βενετσάνου και ο Σπύρος Σακκάς, το ντοκιμαντέρ ιχνηλατεί τη διαδρομή μιας “ιέριας” του ελληνικού τραγουδιού.
Από τα πρώτα της βήματα και τη θριαμβευτική πορεία στη Νέα Υόρκη, μέχρι την επιστροφή στην Ελλάδα, τον “Μεγάλο Ερωτικό” και την εσωτερική της απομόνωση, ο σκηνοθέτης αναδεικνύει την εύθραυστη προσωπικότητα και το σπάνιο χάρισμα μιας γυναίκας που υπήρξε “ήλιος για μια εποχή πλασμένη από σκοτάδι”. Η ταινία έχει αποσπάσει το Κρατικό Βραβείο Ποιότητας του Υπουργείου Πολιτισμού και το Βραβείο Καλύτερου Ντοκιμαντέρ στο Φεστιβάλ Δράμας.
Ζωντανοί στο Κύτταρο – Σκηνές Ροκ
Ελλάδα (2006) | Διάρκεια: 65′ | Σκηνοθεσία: Αντώνης Μποσκοΐτης | Σενάριο: Αντώνης Μποσκοΐτης | Διεύθυνση Φωτογραφίας: Δημήτρης Θεοδωρόπουλος | Μοντάζ: Ηλίας Δημητρίου | Συμμετέχουν: Διονύσης Σαββόπουλος, Μαρία Φαραντούρη, Πάνος Σαββόπουλος, Δημήτρης Πουλικάκος, Γιάννης Γλέζος, Θωμάς Μπακαλάκος
Το ντοκιμαντέρ “Ζωντανοί στο Κύτταρο” του Αντώνη Μποσκοΐτη καταγράφει την ιστορία του ιστορικού μουσικού χώρου “Κύτταρο” στην Αθήνα και των ανθρώπων που τον σημάδεψαν. Μέσα από μαρτυρίες των πρωτεργατών της δεκαετίας του ’70 και σπάνιο αρχειακό υλικό, αναδεικνύεται η σημασία του χώρου στη διαμόρφωση της ελληνικής ροκ σκηνής και της νεανικής κουλτούρας, μιας εποχής που το Κύτταρο υπήρξε το ελληνικό ισοδύναμο του Fillmore Auditorium στην Αμερική και του Marquee Club στην Αγγλία. Η ταινία λειτουργεί ως ένα ζωντανό χρονικό μνήμης, αναδεικνύοντας την ενέργεια, την ελευθερία έκφρασης και το πνεύμα μιας ολόκληρης εποχής.

Ημέρες Θάλασσας 2026
2026-05-25 09:30 - 14:30 | Δημοτικό Θέατρο Πειραιά, Ηρώων Πολυτεχνείου 32, Πειραιάς, Αττική, 18535, Greece
Ημέρες Θάλασσας 2026
Η θάλασσα του Πειραιά γίνεται γιορτή και η πόλη πρωταγωνιστεί για 12η χρονιά, από τις 29 Μαΐου έως τις 14 Ιουνίου, με πάνω από 120 δωρεάν εκδηλώσεις. Ο Πειραιάς είναι πανέτοιμος να γιορτάσει τις «Ημέρες Θάλασσας», για 12η συνεχόμενη χρονιά, την κορυφαία θαλασσινή γιορτή εξωστρέφειας και πολιτισμού. Το πρόγραμμα των «Ημερών Θάλασσας 2026», περιλαμβάνει συναυλίες, θεατρικές παραστάσεις, εκθέσεις, αθλητικά και εκπαιδευτικά δρώμενα, δράσεις για παιδιά και θαλάσσια events, δημιουργώντας μια μεγάλη ανοιχτή γιορτή για κατοίκους και επισκέπτες.
Πατήστε ΕΔΩ για να δείτε το πλήρες πρόγραμμα
Δευτέρα 25 Μαΐου – Pre Event
ΕΝΑ ΚΑΡΑΒΙ ΠΑΡΑΜΥΘΊΑ Θεατρικό παιχνίδι – Παρουσίαση βιβλίου με παραμύθια Δημοτικό Θέατρο Πειραιά φουαγιέ Α’ ορόφου 17:30 – 19:30 Διεύθυνση Βρεφονηπιακών Σταθμών ΘεάΔρaση Εργαστήρι πολιτιστικής εκπαίδευσης

Φεστιβάλ του Δήμου Αθηναίων 2026
2026-05-25 10:00 - 21:00 | Αθήνα, Αθήνα, Αθήνα, Αττική, Greece
Φεστιβάλ του Δήμου Αθηναίων 2026 300+ δωρεάν εκδηλώσεις γεμίζουν τις γειτονιές της Αθήνας με ενέργεια, ρυθμό και μοναδικές εμπειρίες.
Μάιος στην Αθήνα σημαίνει Φεστιβάλ. Στην καρδιά της άνοιξης, από την 1η έως και τις 31 Μαΐου, το Φεστιβάλ του Δήμου Αθηναίων έρχεται να μετατρέψει ολόκληρη την πόλη σε μια μεγάλη, ανοιχτή σκηνή πολιτισμού, δημιουργίας και συνάντησης. Το Φεστιβάλ, που υλοποιείται μέσω της Αναπτυξιακής Αθήνας, εκτείνεται και φέτος σε κάθε γωνιά της πρωτεύουσας, από το ιστορικό κέντρο και τις παλαιότερες γειτονιές έως τις πιο ζωντανές και ανερχόμενες συνοικίες, προσκαλώντας κατοίκους κι επισκέπτες από όλη την Ελλάδα και το εξωτερικό να γίνουν μέρος μιας μοναδικής εμπειρίας.
25 Μαΐου
25 Μαΐου @ 10:00 – 18:00
Αθήνα: Αστικές Διαφωνίες
Πολιτιστικός Χώρος Macart
25 Μαΐου @ 11:30 – 14:30
Κωνσταντίνος Ξενάκης – Δημήτρης Χιωτόπουλος: Γραφή και Ίχνος. Δυο διαδρομές στον Λαβύρινθο
Γκαλερί Έρση
25 Μαΐου @ 12:00 – 13:00
Ξενάγηση στο Μουσείο της Πόλεως των Αθηνών
Μουσείο της Πόλεως των Αθηνών
25 Μαΐου @ 12:00 – 18:00
Inna Orlik: Μόνιμη Έκθεση
Γκαλερί Orlik
25 Μαΐου @ 17:30 – 20:30
Κωνσταντίνος Ξενάκης – Δημήτρης Χιωτόπουλος: Γραφή και Ίχνος. Δυο διαδρομές στον Λαβύρινθο
Γκαλερί Έρση
25 Μαΐου @ 18:00 – 21:00
NO MOTTO
Mosaico Fine Art Studio
Όλες οι εκδηλώσεις προσφέρονται δωρεάν. Πατήστε ΕΔΩ για να διαβάσετε περισσότερα για το φεστιβάλ.

Συζητώντας για την παιδική και εφηβική βία
2026-05-25 18:00 - 20:00 | Πολιτιστικό Κέντρο Κηφισιάς, Μυρσίνης 2 και Διονύσου, Κηφισιά, Αττική, 14562, Greece
Οι εκδόσεις Πρώτη Ύλη και ο Δήμος Κηφισιάς σας προσκαλούν στην παρουσίαση του βιβλίου «Συζητώντας για την παιδική και εφηβική βία», τη Δευτέρα 25 Μαΐου, στις 18:00, στο Πολιτιστικό Κέντρο του Δήμου Κηφισιάς (Αίθουσα Γκατσόπουλος, Μυρσίνης 2 και Διονύσου). Χαιρετισμό θα απευθύνει η Μαρία Κεφαλά Σαλματάνη, Αντιδήμαρχος Κοινωνικών Υπηρεσιών.
Για το βιβλίο θα συζητήσουν:

Πέτρος Σ. Δαμιανός, τ. Δ/ντής Δημοτικού, Γυμνασίου, Λυκείου και ΙΕΚ του Ειδικού Σωφρονιστικού Καταστήματος Νέων Αυλώνα
Δρ. Πέγκυ Πελώνη, Πρόεδρος του Athens Community School (ACS), Ψυχολόγος (BSc, MSc), Ψυχοθεραπεύτρια, κάτοχος MSc στη Συμβουλευτική, MBA και EdD
Βασιλική Παπαχρήστου, Yπ. Διδάκτορας τμήματος Ψυχολογίας ΕΚΠΑ, ΜEd in Special Educational Needs, Εκ/κός Ειδικής Αγωγής και Εκ/σης Δ/θμιας (ΠΕ 02), 1ο ΚΕΔΑΣΥ Αν. Αττικής
Σοφία Δήμου, ΜEd in Special Educational Needs Εκ/κός Ειδικής Αγωγής και Εκ/σης Δ/θμιας (ΠΕ 02), 1ο ΚΕΔΑΣΥ Αν. Αττικής
Στη συζήτηση συμμετέχουν επίσης:
Δρ. Σπυριδούλα Μίχου, Σχολική Ψυχολόγος, Υπηρεσία Επιμελητών Κοινωνικής Αρωγής και Επιμελητών Ανηλίκων
Σκορδίλης Γιώργος, Μαθηματικός, Δημοτικός Σύμβουλος και μέλος της Δ.ΕΠ.ΙΣ Κηφισιάς
Βικτώρια Κατσιαμάκη, ψυχολόγος του προγράμματος “Its up to Youth” της ΕΠΑΨΥ

Τη συζήτηση θα συντονίσει ο Γιώργος Μπίκος, Διευθυντής της Διεύθυνσης Δευτεροβάθμιας Εκπαίδευσης (Δ.Δ.Ε) Δυτικής Αττικής.

Ανοικτό Πανεπιστήμιο Περιστερίου
2026-05-25 19:00 - 21:00 | Δημαρχείο Περιστερίου, πλατεία Δημοκρατίας, Περιστέρι, Αττική, Greece
Δημοτικό Ελεύθερο Ανοικτό Πανεπιστήμιο Περιστερίου
Ακαδημαϊκό Έτος 2025 – 2026
Το Δημοτικό Ελεύθερο Ανοικτό Πανεπιστήμιο (ΔΕΑΠ) Περιστερίου με τη συνεργασία της Δημοτικής Βιβλιοθήκης και της Κοινωφελούς Δημοτικής Επιχείρησης Πολιτιστικής Ανάπτυξης του Δήμου Περιστερίου (ΔΕΠΑΔΠ), ανοίγει τις πύλες του για το ακαδημαϊκό έτος 2025–2026, συνεχίζοντας τον επιτυχημένο θεσμό που έχει κερδίσει την εμπιστοσύνη και τη συμμετοχή χιλιάδων πολιτών.
Για περισσότερες πληροφορίες – συμμετοχές: Δημοτική Βιβλιοθήκη Περιστερίου, τηλ.:2105716057, www.dvivlper.gr, email: info@dvivlper.gr
Οι διαλέξεις θα πραγματοποιούνται στο Συνεδριακό – Πολιτιστικό Κέντρο του Δημαρχιακού Μεγάρου (Καραθεοδωρή και Εθν. Αντιστάσεως – στάση Μετρό «Περιστέρι»), κάθε Δευτέρα 19:00 – 21:00.
Πατήστε εδώ για να δείτε το πλήρες πρόγραμμα
25 ΜΑΪΟΥ 2026: Κρεατσάς Γεώργιος, Ομότιμος Καθηγητής Μαιευτικής και Γυναικολογίας – Ιατρική Σχολή ΕΚΠΑ, Θέμα: “Τα Παιδιά του Σήμερα στην Οικογένεια του Αύριο”

Δημήτρης Παπαδημητρίου στην Ρωμαϊκή Αγορά
2026-05-25 20:00 - 22:00 | Ρωμαϊκή Αγορά της Αθήνας, Πολυγνώτου 3, Αθήνα, Αττική, Greece
Ο εμβληματικός αρχαιολογικός χώρος της Ρωμαϊκής Αγοράς Αθηνών ανοίγει τις πύλες του για να υποδεχθεί τον σπουδαίο συνθέτη Δημήτρη Παπαδημητρίου. Σε μία από τις σπάνιες εμφανίσεις του στην Ελλάδα, ο ίδιος διευθύνει μια ενδεκαμελή ορχήστρα, παρουσιάζοντας διαχρονικά έργα που έχουν κερδίσει την αγάπη και την εκτίμηση του κοινού. Το πρόγραμμα περιλαμβάνει αγαπημένα τραγούδια από τους δίσκους «Τραγούδια για τους Μήνες» και «Στης Ψυχής το Παρακάτω», καθώς και μελωδίες από επιτυχημένες τηλεοπτικές σειρές όπως η «Αναστασία» και οι «Μάγισσες της Σμύρνης». Παράλληλα, θα παρουσιαστούν αποσπάσματα από σημαντικά έργα του, όπως ο «Μεγάλος Αιρετικός» και τα «Τραγούδια της Οδού Ατθίδων.» Τις ερμηνείες αναλαμβάνουν οι Βερόνικα Δαβάκη, Γιώργος Φλωράκης και Πάνος Παπαϊωάννου, μαζί με έκτακτους καλεσμένους-φίλους, σε μια βραδιά που αναζητά την ατόφια αλήθεια των δημιουργών κάτω από τον αθηναϊκό ουρανό. «Το πιο ωραίο είναι αυτό που πρέπει να αναζητήσεις», όπως είπε ο Γάιος Πετρώνιος, μια φράση που αποτελεί πηγή έμπνευσης για τον Δημήτρη Παπαδημητρίου.
Η συναυλία του Δημήτρη Παπαδημητρίου -που πραγματοποιείται στο πλαίσιο του Φεστιβάλ του Δήμου Αθηναίων- σε έναν από τους πλέον εμβληματικούς αρχαιολογικούς χώρους της πόλης, περιέχει κυρίως διάσημα, κλασικά τραγούδια του συνθέτη που, άδηλα, αθόρυβα και φυσιολογικά κατέκτησε αμέσως και αδιαμφησβήτητα την κορυφή στην εκτίμηση του κοινού. Τραγούδια που δεν ακολούθησαν τη μόδα – έγιναν τα ίδια μόδα αμέσως. Κι έκτοτε δεν έσβησαν ποτέ.
Ερμηνεύουν οι λαμπεροί καλλιτέχνες Βερόνικα Δαβάκη, Γιώργος Φλωράκης και Πάνος Παπαϊωάννου και οι έκτακτοι καλεσμένοι-φίλοι του πλήρως ενταγμένοι στον κόσμο των έργων του, διδαγμένοι από τον ίδιο το νόημα και το ήθος των κειμένων που ερμηνεύουν μουσικά.
Ο Δημήτρης Παπαδημητρίου σημειώνει: «Σοφή η ρήση του Ρωμαίου, και επίκαιρη: στην αρχαία Ρωμαϊκή αγορά θα παίξουμε! Tο κάλλιστο, το άριστο, είναι αυτό που πρέπει να το αναζητήσεις. Ξέρουμε τα τραγούδια με τα οποία καθημερινά βομβαρδιζόμαστε. Που μας πέφτουν θαρρείς κατακέφαλα από τον κεντρικό οχετό του marketing. Που τα μαθαίνουμε υποχρεωτικά και μετά τα ξεχνάμε ακόμα πιο υποχρεωτικά. Ναι, τα ξέρουμε όλοι αυτά. Ξέρουμε πού να τα βρούμε τα άλλα, τα απόκρυφα, η ατόφια αλήθεια των δημιουργών, που είναι; Και αν μάθουμε πού είναι, μας έμεινε δύναμη να κινηθούμε για να τα συναντήσουμε;».
Δευτέρα 25 Μαΐου
Είσοδος δωρεάν απαραίτητη η κράτηση θέσεων στο More.com
Ρωμαϊκή Αγορά, Πολυγνώτου 3, Αθήνα

Schmetterling στο Ίλιο
2026-05-25 20:30 - 22:30 | Πολιτιστικό Κέντρο Μελίνα Μερκούρη Ίλιο, Ηροδότου & Πωγωνίου, Ίλιο, Αττική, 13123, Greece
Ήταν χειμώνας του 1977 όταν τρία παιδιά από την Κηφισιά είπαν να στήσουν μια μπάντα, για να παίξουν την μουσική, που τους άρεσε και να περνάνε όμορφα. Ήταν ο Αλέξης Παπαλάμπρου (kyeboards, κιθάρες και φωνές), ο Κώστας Πισσαρης (μπάσο) και ο Αντώνης Ελευθεράκης (τύμπανα, κρουστά). Άρχισαν τις πρόβες και έφτιαξαν μια σειρά από κομμάτια βασισμένα στο ροκ, αλλά και με στοιχεία, κλασικής, funk και jazz. Έπαιξαν σε αρκετές συναυλίες που τότε γινόταν σε διάφορα σινεμά της Αττικής.
Σε ένα δεύτερο στάδιο στο 1979, η σύνθεση του γκρουπ άλλαξε και πήρε την θέση του drummer ο Δημήτρης Δημητράκας, μετά από τους μπασίστες, που τους κάλεσε ο στρατός, όπως ο Γιάννης Άννινος, ο Λάκης Οικονόμου, ήλθε ο πολύ καλός Γιώργος Αρχοντάκης (μετά Magic De Spell), στις κιθάρες ήταν ο Γιάννης Γριβάκος και ο Γιώργος Καλούδης (μετά Daltons’ Family), όπου με την αποχώρηση του τελευταίου ήλθε ο Λάκης Ντελιογλάνης (πρώην Artemis) και ο μπασίστας (πρώην Sulyans of Swing) Γιώργος Δριβακος. Μαζί με αυτούς ήταν οι Πάνος Πατζογλου (τρομπόνι), Θέμης Παλατζογλου (σαξόφωνο) και Χρήστος ….. (φλάουτο, μεγαλόφωνο), καθώς και Αλέκα, Caroline και Jennifer στα φωνητικά. Το γκρουπ έπαιξε σε πολλές συναυλίες και μουσικούς χώρους σε όλη την Ελλάδα, όπως το Κύτταρο, το Sporting, η ΧΑΝΘ Θεσσαλονίκης, το Αχ Μαρία και πολλά άλλα. Οι Schmetterling ηχογράφησαν ένα LP στην Θεσσαλονίκη τον Αύγουστο του 1982, το Feeling Funny, με οκτώ από τα κομμάτια τους, πoυ άρεσε πολύ. Το τέλος της μπάντας ήλθε τον χειμώνα του 1983, όπου μετά την αποχώρηση του Δημήτρη Δημητράκα (Ριφιφί), πήρε την θέση του drummer ένα πολύ ταλαντούχο νέο παιδί, ο Πέτρος Μαρούδας, σταμάτησε και ο Γιώργος Αρχοντάκης και έπεσε αυλαία σε ένα αγαπημένο και πολύ όμορφο συγκρότημα.
Τον Σεπτέμβριο του 2023 (40 χρονια μετα) σε μια συνάντηση που είχαν ο Λάκης Ντελιογλανης και ο Αλέξης Παπαλάμπρου τέθηκε το «ουτοπικο» ερώτημα:
«Δεν θα γούσταρες, να ξαναφτιάχναμε τους Schmetterling?”
«Και ποιοι θα παίξουν μαζί μας?»
Η τύχη ήταν απλόχερη σε αυτή την φάση.
Ήταν στην μουσική παρέα ο Γιώργος Καντζίδης (τύμπανα), Μιχάλης Διακαντώνης (κιθάρες, φωνές) και ο «μικρός» Αλέξης Νάνος (μπάσο).
Όμορφοι μουσικοί και πολύ καλά παιδιά.
Δεν χρειάσθηκαν πολλές κουβέντες, η συνεργασία έδεσε άμεσα και η χημεία ήταν τέλεια, έτσι αρχίσαν οι πρόβες τον Οκτώβριο του 2023.
Έτσι, ξανασυστήθηκαν οι Schmetterling και είναι έτοιμοι να παίξουν όμορφη μουσική, για τα παλιότερα, αλλά και τα πολύ νεότερα φιλαράκια του.
Schmetterling, ……. η Επιστροφή!
Η είσοδος στις παραστάσεις είναι ελεύθερη ενώ αξίζει να σημειωθεί πως όλοι οι καλλιτέχνες, ηχολήπτες, φωτιστές, γραφίστες και διοργανωτές για το stage και τις εκδηλώσεις, συμμετέχουν αφιλοκερδώς.
Μουσικό Στέκι Ιλίου
Καλλιτεχνικό Καφενείο «Θ. Αγγελόπουλος» ● Πολιτιστικό Κέντρο «Μελίνα Μερκούρη»
Αγ. Φανουρίου 99, Ίλιον, 2ος όροφος
Είσοδος ελεύθερη
Ώρα: Οι πόρτες ανοίγουν στις 20:00 και οι παρατάσεις τελειώνουν στις 23:00

Σάουντρακ για Ένα Πραξικόπημα στο πάρκο Ευελπίδων
2026-05-25 20:30 - 22:30 | Στέκι Λαϊκής Συνέλευσης Γκύζη-Πολυγώνου, Σούτσου 62, Αθήνα, Αττική, Greece
Δευτέρα 25 Μαΐου στις 8.30 στο παρκάκι απέναντι από το στέκι μας Ιωάννου Σούτσου 62 στου Γκύζη σας προσκαλούμε στην πρώτη φετινή θερινή προβολή (εφόσον οι συνθήκες το επιτρέψουν) με το ιδιαίτερα επίκαιρο και συναρπαστικό ντοκιμαντέρ (Σάουντρακ για ένα πραξικόπημα) <<Soundrack to a coup d’etat>>2024 του Γιόχαν Γκριμονπρέζ.
Το χρονικό της εξόντωσης του Πατρίς Λουμούμπα, ηγέτη των κινημάτων ανεξαρτησίας του Κονγκό, με τη σφραγίδα του Βελγίου και των ΗΠΑ στις αρχές της δεκαετίας του ’60, καταλήγοντας στο επεισόδιο της εισβολής διαδηλωτών στο Συμβούλιο Ασφαλείας του ΟΗΕ. Αδιανόητου μεγέθους δουλειά, σε σύλληψη και αποτέλεσμα, το «Σάουντρακ για Ένα Πραξικόπημα» σφυροκοπά τον εγκέφαλο του θεατή με οργή και έναν όγκο πληροφοριών ικανό να του σπάσει το κεφάλι! Θέλει κότσια για να χωρέσει ο νους ενός ανθρώπου όλη αυτή την αλήθεια και τη φρίκη των γεγονότων υπό τη σκιά των Ηνωμένων Εθνών, ενός οργανισμού δήθεν ειρηνευτικού και δημοκρατικού, ο οποίος εδώ ξεφτιλίζεται με αδιάψευστα (πόσω μάλλον ιστορικά) στοιχεία. Αναμειγνύοντας πολιτικές και (δυστυχώς διαχρονικές) αποικιοκρατικές σκοπιμότητες της «πολιτισμένης» Δύσης, το «άλλοθι» του Ψυχρού Πολέμου εκείνης της περιόδου, έως και τη μουσική jazz σε ρόλο «δούρειου ίππου» (!), ο Γιόχαν Γκριμονπρέζ δημιουργεί ένα εκρηκτικό σε μηνύματα ντοκιμαντέρ, από το οποίο δεν απουσιάζει ούτε και ένα δεικτικά σαρκαστικό χιούμορ απομυθοποίησης του ρόλου που έπαιξαν κράτη με παράδοση στην εκμετάλλευση λαών και του πλούτου της γης τους, μετατρέποντάς τους σε σκλάβους ή φυγαδευμένους σε ξένους τόπους για να επιζήσουν. Εμβόλιμα quotes, ατάκες που στιγμάτισαν καταστάσεις και την Ιστορία, εναλλάσσονται με σπουδαίο οπτικό υλικό αρχείου ή ηχητικά ντοκουμέντα και «μιξάρονται» ευρηματικά με τραγούδια και μουσικούς της jazz, υιοθετώντας ένα στυλ οπτικοποίησης που παραπέμπει σε album covers του συγκεκριμένου genre (και δη κυκλοφορίες της Blue Note), αποτυπώνοντας μια τεράστια «τοιχογραφία» της Αφρικής και του ριζικού της μαύρης φυλής σε απόπειρές της να βγάλει από πάνω της τον ζυγό κατακτητών που ονειρεύονταν να διατηρηθούν παντοτινά οι αποικίες τους, παράλληλα με τους αντιρατσιστικούς αγώνες που λάμβαναν χώρα στην Αμερική… του στερεοτυπικού κοινωνικού «ονείρου».
Από την οθόνη παρελαύνουν σημαντικές μορφές των απελευθερωτικών κινημάτων του «μήλου της έριδος» που υπήρξε το Κονγκό (φτάνοντας έως και σε ένα ενοχικό για τον ΟΗΕ σήμερα), ο Μάλκολμ Χ και η απόπειρα δημιουργίας των Ηνωμένων Πολιτειών της Αφρικής, το ξεμπρόστιασμα του Νικίτα Χρουστσόφ στην ψηφοφορία των Ηνωμένων Εθνών για τον οριστικό τερματισμό της αποικιοκρατίας, ο Φιντέλ Κάστρο ως υποστηρικτής των Αφρικανών αντί των… «κομμουνιστών» Αφρικανών (χαρακτηρισμός που σύμφερε για την εξάπλωση του ψυχροπολεμικού κλίματος), ο Ντουάιτ Ντ. Αϊζενχάουερ που φοβόταν πως θα χάσει την πρόσβαση σε ένα από τα μεγαλύτερα γνωστά αποθέματα ουρανίου στον κόσμο (βασικό στοιχείο για τη δημιουργία ατομικών βομβών), ο Λούις Άρμστρονγκ ως πρεσβευτής της jazz που άθελά του γινόταν μέρος της αμερικανικής προπαγάνδας που είχαν σχεδιάσει πράκτορες της CIA, «ανώνυμοι» μισθοφόροι που αναλάμβαναν να ρίξουν κυβερνήσεις για να δημιουργηθούν καθεστώτα, μέλη Μυστικών Υπηρεσιών διαφόρων χωρών που εξομολογούνται δίχως αιδώ τα εγκλήματα τα οποία διέπραξαν για το (μονομερές) καλό της πατρίδας τους και πλείστα όσα ονόματα σ’ έναν κυριολεκτικό καταιγισμό πληροφοριών, για τις οποίες όσο λιγότερα γνωρίζει ο θεατής τόσο περισσότερο θα συγκλονίζεται μέχρι τέλους.
Το «Σάουντρακ για Ένα Πραξικόπημα» θα μπορούσε να αφορά στην τραγωδία του οποιουδήποτε έθνους που βίωσε κάτι παρόμοιο, επειδή μια άλλη «υπερδύναμη» ή απλά χώρα της αδηφάγας Ευρώπης φρόντιζε να παραστήσει τον «σταυροφόρο» του (δήθεν) εκδημοκρατισμού ενός «κατώτερου» λαού ο οποίος ήλπιζε να διατηρήσει την εδαφική του ακεραιότητα μαζί με τον φυσικό πλούτο που υπό… δίκαιες συνθήκες θα του εξασφάλιζε την ευημερία του. Κάτι τέτοια ακούνε σε στημένες Χούντες ανά τον πλανήτη και γελούν…
